Kernwaardes, beginsels en norme – Agri NW
Agri NW > Alles oor ons > Kernwaardes, beginsels en norme
Ons is verbind tot 'n Suid-Afrika waar daar voedsel- en veselsekerheid heers.
Deursettingsvermoë: raak nie moeg nie en sien elke bedreiging eerder as 'n uitdaging.
Deursigtigheid: in dit wat ons doen.
Agri NW moet deur die toepassing van die ooreengekome beginsels en norme verseker dat 'n gewenste organisasie kultuur gevestig en in stand gehou word om as kritiese vereiste vir die bereiking van ons Missie te dien.
Ons word saamgesnoer deur gemeenskaplike beginsels soos verwoord in ons Visie en Missie. Hierdie beginsels kan deur ons as lede in wese onderskryf word, maar word eers 'n werklikheid wanneer elke beginsel uitgeleef word in die wyse waarop ons optree en in die wyse waarop ons aandring dat ons mede lede insgelyks dieselfde doen.
Ons wend eers 'n daadwerklike poging aan om die ander party se standpunt te verstaan voordat ons oordeel.
Die resultaat van die toepassing van hierdie beginsels en norme gee aanleiding tot die ontwikkeling en uitbouing van die wenslike organisasie kultuur. Hierdie organisasie kultuur met 'n klimaat geskep deur 'n opbouende leierskapstyl gee aanleiding tot die verlangde karakter van die organisasie.